इस बीच विनीत कुमार भाई ने भी बेबाक अंदाज़ में अपनी बात रखी...उनकी इस शैली का ही मैं बड़ा प्रशंसक हूं...मीडिया पर उनके शोध और गहरी पकड़ की वजह से मैं अपने को उनका शागिर्द मानता हूं...विनीत भाई की एक बात मुझे बहुत पसंद आई...उन्होंने कहा कि ब्लॉग बड़ा ही सशक्त माध्यम है...ज़रूरत है इसकी ताकत पहचानने की....विनीत भाई के अनुसार हमारा परिवेश तेज़ी से बदलता जा रहा है...जिस दौर में हमारा बचपन बीता...वो भी बड़ी जल्दी बीते दौर की बात हो जाएगा और शहरों के तेज़ी से विकसित होने की वजह से कई चीजों को हम नॉस्टेलजिया की तरह ही याद करेंगे...मसलन सिंगल स्क्रीन थिएटर की जगह अब महानगरों में मल्टीप्लेक्स ही दिखाई देने लगे हैं...स्कूलों की जगह फाइव स्टार स्कूल दिखाई देने लगेंगे...कस्बे, खेत-खलिहानों की सौंधी खुशबू सिर्फ किस्सों तक ही सीमित रह जाएगी, ऐसे में नॉस्टेलजिया को आधार मान कर लिखी जाने वाली पोस्ट को पाठकों का बड़ा दायरा मिलेगा...विनीत के अनुसार ब्लॉगिंग में विरोध के स्वरों की भी अपनी अहमियत है...इसे सकारात्मक ढंग से लिया जाना चाहिए...ये अपने विकास के लिए भी आवश्यक है...